Педагогик эшчәнлегемдә татар галиме, язучысы, бөек философ Ризаэтдин Фәхреддиннең түбәндәге сүзләренә таянып эш итәм “Балаларыгызны үзегезнең заманыгыздан башка заман өчен укытыгыз, чөнки алар сезнең заманыгыздан башка бер заманда яшәү өчен дөньяга килгәннәр”. Бу сүзләр бүген аеруча актуаль. XXI гасыр мәгълүматның күп булуы һәм тиз үзгәрүе, техниканың үсеш кичерүе һәм башка сыйфатлар белән билгеләнә. Хәзерге көндә парта артында белем алучы укучы яңа заман өчен хәзерлекле булырга, бүген алган белемнәрен киләчәктә куллана ала белергә тиеш. Һәм заман укучысына белем биргән, тәрбияләгән заман укытучысына, әлбәттә, бу үзенчәлекләрне исәптә тотып эш итәргә кирәк.

**Педагогик эшчәнлегемдәге методик темам**: **“Татар теле һәм әдәбиятын укытуда инновацион технологияләрне куллану”.**

**Эш тәҗрибәмнең яңалыгы**: җәмгыятькә сүз белән идарә итә, үз фикерен әйтә һәм яклый белүче , әңгәмә кора белә ала торган камил, иҗади шәхес кирәк.

**Эш тәҗрибәмнең актуальлеге**: хәзерге цивилизация дәүләт алдына дөньякүләм интегралда яши һәм үсә алырлык яңа шәхес формалаштыру бурычын куйды. Бүген җәмгыятьтә укыту һәм тәрбиянең яңа төрләрен эзләү, аларны куллану кирәклеге бик нык сизелә. Бүгенге көндә Россиянең барлык мәктәпләре дә Федераль дәүләт белем бирү стандартлары буенча эшли. Яңа стандартта белем бирү программалары укучылар алган белем нәтиҗәләргә яңа таләпләр куя. Федераль дәүләт белем бирү стандартлары нигезендә милли кыйммәтләр, универсаль уку гамәлләре һәм бәяләү системасы формалаштыру тора. Әгәр укучыда универсаль уку гамәлләре формалаштыра алсак, бала мәктәптә алган белем-күнекмәләрне укыту-тәрбия процессында гына түгел, реаль тормышта да куллана алачак. Укучыларыбыз үзенә үзе ышанган, мөстәкыйль эш итә торган, конкурентлыкка сәләтле, дөрес аралашу серләрен белүче, рухи дөньясы бай, иң матур кешелек сыйфатларына ия була.

**Педагогик эшчәнлегемнең максаты**: укучыларның белем алу нигезендә укучы белән укытучы, укучы белән укучы аралашуындагы уңай мотивацияне тудыру өчен тиешле шартлар булдыру, камил, иҗади, милли үзаңлы, татар халкына, аның тарихына, гореф-гадәтләренә тугры булырлык шәхес тәрбияләү.

**Бурычларым**:

- фикерләүче укучы тәрбияләү өчен иң элек фикерләүче мөгаллим булу;

- үзенчәлекле, кызыклы мәгълүматтан хәбәрдар булу;

- укучыларга яңа мәгълүматның асылына төшенеп уйлау һәм эчтәлекле җаваплар әзерләү өчен дәрестә мөмкинлек булдыру;

- күзаллау мөмкинлеге тудыру.

Бу максатларны һәм бурычларны тормышка ашыру өчен ***мин түбәндәге юнәлештә эш алып барам:***дәрестә балалар белән эшчәнлек, дәрестән тыш эшчәнлек, укытучының үз өстендә эшчәнлеге.

Укыту процессында яңа педагогик технологияләрне куллану яңа метод һәм алымнарны үстерүгә, нәтиҗәдә, укытучыларга, эш стилен үзгәртеп, яңача эшләргә ярдәм итә. Бу исә педагогик процессны оештыруга һәм аның белән идарә итүгә үзенчәлекле бурычлар куя.

Инновацион технологияләрнең нигезен тәшкил итә торган эшлекле һәм рольле, имитацион уеннар укучыларның оештыру сәләтен үстерергә ярдәм итә. Төрле дидактик шоу рәвешендә уздырыла торган уеннар да кызыксыну уята. Алар мөстәкыйль эзләнү эше нәтиҗәсе, талантлы, сәләтле балаларны иҗади эзләү чарасы да булып тора. Болардан тыш информация формасында яңадан түбәндәге инновацион технологияләр дә булуын әйтеп үтәргә кирәк:

* иҗади үсеш технологиясе,
* уку эшчәнлеген төркемнәрдә оештыру,
* рефлексияле укытуы,
* тәнкыйди фикерләү технологиясе,
* шәхескә якын килү технологиясе һәм башкалар.

Әлеге яңа технологияләрнең барысы да Сингапур методикасында күпмедер дәрәҗәдә чагылыш таба. Бу методика мине үзенә җәлеп итте, аеруча кызыксыну уятты, максатыма ирешү юлында Сингапур методикасына игътибар итү уңышлы булыр дип уйладым. Һәм аның татар теле һәм әдәбияты дәресләрендә куллана алу мөмкинлекләренә басым ясый башладым.

***Сингапур методикасының максаты булып түбәндәгеләр билгеләнә:***

- дәресләрдә, “өйрәтү структура”сын кулланып, үзенчәлекле мохит булдыру;

- пассив, ваемсыз укучыларны кызыксынучан, бер-берсе белән эшлекле формада аралаша белүчеләргә, актив хезмәттәшлек итүчеләргә әйләндерү;
- укучының критик һәм креатив фикерләвен булдыру;
- укучыны кирәкле мәгълүматны мөстәкыйль эзләргә һәм табарга өйрәтү.

Әлбәттә, һәр модульне ныклап өйрәнергә, аның асылына төшенергә кирәк. Педагогик эшчәнлегемдә урын алган төп максатыма ирешү өчен төрле структураларын кулланам. Ә нәтиҗәләргә килгәндә, укучылар үзара хезмәттәшлек итәргә, башкаларны тыңлый, үз фикерен җиткерә белергә өйрәнәләр. Төркемдә эшли белү күнекмәләре үсә, һәр укучының эшчәнлеге активлаша.

Татар теле һәм әдәбияты дәресләрендә “Критик фикерләүне
үстерү” модулен, аңа караган структураларны куллану укучыларның критик һәм креатив фикерләүләрен арттыра, һәр мәсьәләгә кагылышлы фикерләрнең төрле була алуына һәм һәр кеше үз позициясенә ия булуына һәм аны дәлилли алуына инаналар, шулай ук укучылар кирәкле мәгълүматны мөстәкыйль эзләп табарга, практик рәвештә кулланырга өйрәнәләр.

Сингапур методикасын дәресләрдә куллану укучыларга билгеле бер югарылыкларга менәргә ярдәм итә. Билгеле монда мин эшләгән мәктәпнең дә роле бик зур. “Школа превосходства” исемлегенә кергән мәктәпләрнең берсе булганлыктан безнең мәктәп шушы системада эшли. Сингапур методикасын тормышка ашыру өчен мәктәптә барлык шартлар да тудырылган. Мәктәбебез әлеге проектны тормышка ашыруда тәҗрибә мәйданы булып та тора. Республика, шәһәр, район укытучылары белән үзебезнең тәҗрибәбезне даими уртаклашабыз, ачык дәресләр, төрле чаралар күрсәтәбез.

Безнең мәктәп заманча җиһазландырылган: һәр укытучыда ноутбук, китапханәдә Интернетка чыгу мөмкинлеге, һәр кабинетта мультимедиа проектор бар. Бу миңа дәресләремдә информацион технологияләрне уңышлы кулланырга мөмкинлек бирә. Дәрестә яки дәрестән тыш интернет – ресурслардан файдаланам. Татар телендә эшләп килә торган иң күләмле интернет-проектларның берсе булган *belem.ru* интернет-порталына мин еш керәм. Укучылар белән *[www.tatarmultfilm.ru](http://www.tatarmultfilm.ru)* сайтында татарча мультфильмнар, кинолар, спектакльләр карыйбыз.Мин татар теле һәм әдәбияты дәресләрендә электрон презентацияләр кулланам. Шул рәвештә эш алып бару укучыларда зур кызыксыну уята, аларны активлаштыра. Без презентацияләрне күмәкләшеп балалар белән бергә эшлибез.

**Укучылар белән эшчәнлек**

Укучыларның ***коммуникатив компетенцияләрен үстерү буенча максатчан эш алып барып***, татар теле һәм әдәбияты буенча даими рәвештә югары нәтиҗәләргә ирешәм. Моны контроль эш, төрле интеллектуаль конкурс, бәйгеләр, конференцияләрнең нәтиҗәләре дәлилли. Мин һәрвакыт укучыларымның белем үсешен күзәтәм һәм контрольдә тотам.

**Татар теле буенча өлгереш һәм белем сыйфаты үсеше (2011-2014 нче уку елы). Рәсем №1.**

**Рәсем №1.**

**Татар теле һәм әдәбияты буенча контроль эш нәтиҗәләре. Рәсем №2.**

**Рәсем №2.**

 Критик фикерләү алымын кулланып белем бирү уку материалын өйрәнүнең нәтиҗәлелеген бермә-бер яхшырта, фәнне тирәнтен өйрәнү теләген уята, укучының мөстәкыйль эшчәнлеген активлаштыра, уңышка ирешергә этәрә, укытучыга дәресләрне кызыклы һәм мавыктыргыч итеп үткәрергә, иҗади эшләргә, нәтиҗәләргә ирешергә мөмкинлек бирә. Шәһәр һәм республика күләмендәге фәнни-гамәли конференцияләрдә (**Таблица №1)**, төрле интеллектуаль бәйгеләрдә (“Зирәк тиен”, “Йомшак керпе”) укучыларым нәтиҗәле чыгышлар ясыйлар.

**Фәнни гамәли конференцияләрнең нәтиҗәләре. Таблица №1.**

|  |  |  |  |  |
| --- | --- | --- | --- | --- |
| **№** | **Конференция** **исеме** | **Фамилиясе, исеме, классы** | **Нәтиҗә** | **Ел** |
| 1 | Ибраһим Хәлфин исемендәге II региональ фәнни-эзләнү конференциясе | Шакирова Алия (10 А) | Рәхмәт хаты | 2012 |
| 2 | Җәүдәт Вилькеев исемендәге II шәһәр фәнни-гамәли конференциясе | Шакирова Алия (10 А) | 2 дәрәҗә диплом | 2012 |
| 3 | “Фән дөньясы” XVI шәһәр фәнни- гамәли конференциясе | Шакирова Алия (10А) | Сертификат | 2012 |
| 4 | “Фән дөньясы» XVII шәһәр фәнни- гамәли конференциясе | Тимергалиева Алинә (9 А) | 2 дәрәҗә диплом | 2013 |
| 5 | “Бөек Җиңүнең варислары” исемле шәһәр фәнни-гамәли конференциясе  | Петрова Динара | 1 дәрәҗә диплом | 2013 |
| 6 | Һади Атласи исемендәге Республика фәнни-гамәли конференциясе | Тимергалиева Алинә (9 А) | Сертификат | 2014 |
| 7 | “Глобальләштерү-хәзерге дөньяның чынбарлыгы” темасына гуманитар фәнни-гамәли конференция | Тимергалиева Алинә (9 А) | 2 дәрәҗә диплом | 2014 |
| 8 | Галимҗан Ибраһимов исемендәге VI Республика фәнни-гамәли конференциясе | Тимергалиева Алинә (9 А) |  Диплом | 2014 |

Мәктәбебездә ел саен “Яшь эзләнүче” дип аталган фәнни-гамәли конференция үткәрелә. Укучыларым анда да актив катнашалар һәм призлы урыннарга лаек булалар. **Таблица №2.**

|  |  |  |  |  |
| --- | --- | --- | --- | --- |
| **№** | **Чыгыш темасы** | **Фамилиясе, исеме, классы** | **Нәтиҗә** | **Ел** |
| 1 | Г. Ибраһимов әсәрләренең диалекталь үзенчәлекләре | Шакирова Алия (10 А) | 1 урын | 2012 |
| 2 | Г. Ибраһимов әсәрләрендә диалекталь сүзләр | Тимергалиева Алинә (9 А) | 1 урын | 2014 |

Без “Яшь ТНВ” телеканалы, “Ялкын”, “Сабантуй” журналлары белән хезмәттәшлек итәбез. Укучыларым “Яшь ТНВ” телеканалының “Мәктәп”, “Җырлап татарча өйрәнәбез” тапшыруларында, “Без – Тукай оныклары”, “Җырлы-моңлы балачак” бәйгеләрендә актив катнашалар, лауреат исеменә лаек булалар. **Таблица №3.**

**Таблица №3.**

|  |  |  |  |  |
| --- | --- | --- | --- | --- |
| **№** | **Бәйге** | **Фамилиясе, исеме, классы** | **Нәтиҗә** | **Ел** |
| 1 | “Без – Тукай оныклары” республика бәйгесе | Нәҗипов Булат (4 В) | Дипломантлар | 2013 |
| Низамова Илзия (4 В) |
| Хидиятуллина Диләрә (4 В) |
| Саттарова Дилбәр (4 В) |
| Саттарова Камилә (4 В) |
| Исмагилова Зәринә (4 В) |
| Хәйруллина Алинә (4 В) |
| Заләлиева Фәридә (4 В) |
| Тимуршина Ләйлә (4 В) |
| 2 | “Җырлы-моңлы балачак” республика бәйгесе | Шакирова Инзилә (5 А) | Лауреатлар | 2013 |
| Петрова Динара (3 В) |
| Саттарова Зәринә, Хисамова Адилә, Алиакберова Илзирә (5 А) |
| 3 | “Без – Тукай оныклары” республика бәйгесе | Саттарова Дилбәр (5 В) | Дипломант | 2014 |
| Дәүләтшина Алсу (5 В) |

Укучыларым спектакльләр куялар, халык иҗаты белән танышалар, җырлыйлар, бииләр, әкиятләр иҗат итәләр. Мәктәп күләмендә без “Сөмбелә”, “Каз өмәсе”, “Нәүрүз” бәйрәмнәрен, “Тапкырлар һәм зирәкләр” бәйгесен, М. Җәлил, Г. Тукай, Х. Туфан һәм башка әдипләр иҗатына багышланган кичәләр оештырабыз. Гомумән, безнең мәктәптә татар теле һәм әдәбияты декадалары, язучылар белән, “Ялкын”, “Сабантуй”, “Салават күпере” журналларының хезмәткәрләре белән очрашуларны оештыруда мин актив катнашам.

Укучыларымның уңышлары өчен мин чиксез сөенәм. Алар биек үрләр яулаганда тамчы кадәр генә өлеш кертә алсам да, мин горурлык хисе кичерәм. Балаларны үзем укыткан фән белән кызыксындыра алсам, алар кешелекле, әхлаклы, телебезне һәм милли гореф-гадәтләребезне дәвам итәрлек шәхес булып үссәләр, мин үз максатларыма ирештем дип әйтә алам.

**Укытучының үз өстендә эшчәнлеге**

Француз язучысы Дени Дидро “Кешеләр укудан туктасалар, фикерләүдән туктыйлар” дигән, ә укытучы яңалыкны өйрәнүдән туктаса, укытучы булудан туктый, дип уйлыйм. Шуңа күрә мин даими рәвештә һөнәри белемемне камилләштерү өстендә эшлим. Фәнни әдәбиятны өйрәнү, белем күтәрү курсларында уку, семинарларда, һөнәри конкурсларда катнашу, хезмәттәшләрең белән аралашу – болар барысы да миңа педагогик осталыкны үстерергә, булган таләпләрне арттырырга ярдәм итә. Мәсәлән, соңгы елларда белемемне күтәрер өчен түбәндәге курсларны үттем:

**Таблица №4.**

|  |  |  |  |  |
| --- | --- | --- | --- | --- |
| **№** | **Курслар** | **Үткәрү урыны** | **Сәгать саны** | **Ел** |
| 1 | Сингапур проекты курслары | Яңа Савин районы, 147нче мәктәп  | 120 сәгать | 2012  |
| 2 | Татар теле һәм әдәбиятыннан бердәм дәүләт имтиханнарына әзерләү курслары | Татарстан Республикасы мәгариф хезмәткәрләренең белемен күтәрү институты | 108 сәгать | 2012 |
| 3 | Федераль дәүләт стандартларын белем бирү учреждениесенә кертүнең актуаль проблемалары | Казан федераль университеты | 72 сәгать | 2014 |
| 4 | Укытучыларны профессиональ бәйгеләргә әзерләү | Татарстан Республикасы мәгариф хезмәткәрләренең белемен күтәрү институты |  | 2015 |

Татар филологиясеннән методик әдәбиятны уку белән генә чикләнмичә, җәмгыятьтә барган барлык сәяси вакыйгалардан һәм яңалыклардан да хәбәрдар булырга тырышам. Тәҗрибәмне коллегаларым белән вакытлы матбугатта да уртаклашам.

**Таблица №5.**

|  |  |  |  |
| --- | --- | --- | --- |
| **№** | **Матбугат чаралары** | **Мәкалә исеме** | **Ел** |
| 1 | “Ачык дәрес” газетасы | “Фигыльне гомумиләштереп кабатлау” | №9, 2014  |
| 2 | “Ачык дәрес” газетасы | “Булыйк һәрчак әдәпле” | №11, 2014 |
| 3 | “Мәгариф” журналы | “Ватаным-горурлыгым” | №8, 2012  |
| 4 | “Сократ” методик журналы | “Фигыльне гомумиләштереп кабатлау” | 2013  |
| “Билгесез үткән заман хикәя фигыле” | 2013  |

Педагог өчен ирешелгән нәтиҗәләр белән тынычланмыйча, гел алга өнди торган һөнәри бәйгеләр бик әһәмиятле. Мин төрле дәрәҗәдәге һөнәри конкурсларда катнашам.

**Таблица №6.**

|  |  |  |  |  |
| --- | --- | --- | --- | --- |
| **№** | **Конкурс** | **Дәрәҗә** | **Нәтиҗә** | **Ел** |
| 1 | “Иң яхшы татар теле укытучысы” | Район | 3 урын | 2001 |
| 2 | “Ел укытучысы - 2007” | Район | 2 урын | 2007 |
| 3 | “Туган тел” мастер-класслар конкурсы  | Бөтенрәсәй | “Инновацион технологияләрне оста файдаланучы” номинациясендә җиңүче | 2013 |
| 4 | “Тәрбия һәм укытуда инновацион технологияләр” темасына VI фәнни-практик конференция | Халыкара | Дипломант | 2014 |
| 5 | “Туган ягым- яшел бишек” дип аталган фәнни-гамәли конференция | Төбәкара | Дипломант | 2014 |
| 6 | “Ел укытучысы - 2015” | Район | 1 урын | 2015 |

Мәктәбебездә һәрдаим семинарлар булып тора. Республика, регион, Россия күләмендә үткәрелгән фәнни-методик семинарларда, методистлар, мәктәп директорлары һәм аларның урынбасарлары өчен үткәрелгән, Сингапур проектын тормышка ашыруга юнәлтелгән семинарларда ачык дәресләр күрсәтәм, тәҗрибәм белән уртаклашам.

Шулай итеп, укытучы эшчәнлегендә барлык юнәлешләр дә үзара үрелеп барганда гына билгеле бер нәтиҗәләргә ирешеп була.